Opvoeders, leerders en ouers kan die tolvry nommer skakel om geweld, mishandeling, alkohol- en dwelmmisbruik, vandalisme, en/of korrupsie aan te meld.
Die personeel van die Sentrum is toegerus om aanvanklike aanlynberading te voorsien aan mense wat om hulp skakel. Indien daar verdere bystand nodig is, word die betrokkenes na deskundiges verwys.
Die tolvry nommer van die Oproepsentrum is 0800 45 46 47.
Hierdie tolvry lyn is vanaf Maandae tot Vrydae tussen 08:00 en 19:30 in werking. Gedurende naweke word oproepe opgeneem, en daar word dan op Maandagoggende daarop gereageer.
Die operateurs by die Oproepsentrum is in staat om diegene wat inskakel in Afrikaans, Engels en Xhosa te bedien.
Onbekende staatstaal of akroniem Kyk in die WOORDELYS?